
Martfű Város Polgármesterétől

E L Ő T E R J E S Z T É S

Martfű Város rendezési tervének gyűjtő utak kijelölését érintő módosításához

Tisztelt Képviselő Testület!

Az egyes tervek, illetve programok környezeti vizsgálatáról szóló 2/2005.(I.11).) Korm. rendelet (továbbiakban : R)  4. § (2) bekezdésében foglaltak szerint megkértük az illetékes államigazgatási szervek előzetes véleményét környezeti vizsgálat lefolytatásának szükségességéről a rendezési terv módosításához. 

A gyűjtő utak kijelölését az illetékes államigazgatási szervek nem ítélték olyan jelentősnek, ami környezeti vizsgálat lefolytatását szükségessé tenné. 

Martfű Város Önkormányzata Képviselő Testületének a R. 5. § (3) bekezdésében foglaltak szerint döntést kell hozni a környezeti vizsgálat szükségességéről, vagy annak elvetéséről.

A települési rendezési terv gyűjtő utak kijelölésére vonatkozó módosításának várható környezeti hatása nem olyan jelentős mértékű, ami a környezeti vizsgálat szükségességét indokolttá tenné. 

Tisztelt Képviselő Testület!

Kérem előterjesztésem megtárgyalását, s az alábbi határozati javaslat elfogadását.

Határozati javaslat:

…………../2012. ( ….. ) Határozat

Martfű Város rendezési tervének módosításához

Martfű Város Önkormányzata Képviselő Testülete megtárgyalta a város településrendezési tervének gyűjtő utak kijelölését érintő módosításához szükséges környezeti vizsgálatra vonatkozó előterjesztést, melyet az alábbiak szerint elfogad:

A város településrendezési terv gyűjtő utak kijelölésére vonatkozó  módosításához, figyelembe véve az illetékes államigazgatási szervek véleményét is, nem tartja  szükségesnek környezeti vizsgálat lefolytatását.
Martfű, 2012. február 8.
                                                                                           
          Dr. Kiss Edit
polgármester

Készítette: 

Honti Gyula városi főépítész

Baloghné Juhász Erzsébet iroda vezető
Látta: Balogh Edit címzetes főjegyző

